Document ID: 32007L0071

32007L0071
L 329/33
SLUŽBENI LIST EUROPSKE UNIJE
DIREKTIVA KOMISIJE 2007/71/EZ
od 13. prosinca 2007.
o izmjeni Priloga II. Direktivi 2000/59/EZ Europskog parlamenta i Vijeća o lučkim uređajima za prihvat brodskog otpada i ostataka tereta
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2000/59/EZ Europskog parlamenta i Vijeća od 27. studenoga 2000. o lučkim uređajima za prihvat brodskog otpada i ostataka tereta (1), a posebno njezin članak 15.,
budući da:
(1)
Prilog IV. Konvenciji Marpol 73/78 o sprječavanju onečišćenja sanitarnim otpadnim vodama s brodova stupio je na snagu 27. rujna 2003. godine, a njegova revidirana verzija 1. kolovoza 2005. godine.
(2)
Člankom 16. Direktive 2000/59/EZ predviđa se da se provedba te Direktive o otpadnim vodama odgađa za razdoblje od 12 mjeseci nakon stupanja na snagu Priloga IV. Konvenciji Marpol.
(3)
Zapovjednik broda, čije je odredište luka koja se nalazi u Zajednici, prema članku 6. Direktive 2000/569/EZ ima obvezu ispuniti obrazac iz Priloga II. Direktivi te da o navedenim podacima obavijestiti nadležnu vlast ili tijelo, koje za ovu namjenu odrede države članice u kojima se luka nalazi.
(4)
Prilog II. ne odnosi se na otpadne vode te ga stoga treba izmijeniti da obuhvaća otpadne vode kao dodatnu vrstu otpada o kojem se mora obavijestiti prije ulaska u luku. Odredbe ove Direktive o otpadnim vodama treba sagledati zajedno s propisima iz Priloga IV. Konvenciji Marpol kojima se, u određenim uvjetima, predviđa mogućnost ispuštanja otpadnih voda u more. Ovo se treba primjenjivati ne dovodeći u pitanje strože zahtjeve o ispuštanju otpada s brodova, koji su doneseni u skladu s međunarodnim pravom.
(5)
Mjere predviđene ovom Direktivom u skladu su s mišljenjem Odbora za sigurna mora i sprječavanje onečišćenja s brodova, koji je uspostavljen Uredbom (EZ) br. 2099/2002 Europskog parlamenta i Vijeća (2),
DONIJELA JE OVU DIREKTIVU:
Članak 1.
Prilog II. Direktivi 2000/59/EZ zamjenjuje se tekstom iz Priloga ovoj Direktivi.
Članak 2.
Prijenos
1. Države članice donose zakone i druge propise potrebne za usklađivanje s ovom Direktivom najkasnije do 15. lipnja 2009. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
Kad države članice donosu ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
2. Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
Članak 3.
Ova Direktiva stupa na snagu sljedećeg dana od dana objave u Službenom listu Europske unije.
Članak 4.
Ova je Direktiva upućena državama članicama.
Sastavljeno u Bruxellesu 13. prosinca 2007.

Labels: 8
20